Passione Domini unigeniti redempti, verbisque ejus benigne edocti, jubemur tesaurizari de his que jure videmur hereditario possidere. Quapropter ego Randefredus dono Deo et ad locum Cluniaco aliquid ex rebus meis que sunt sita in pago Matisconensi, in villa Chariniaco, unam vineam, que terminat a mane et a medio die via publica, a sero de ipsa hereditate, a certio terra Landuini; habet in longum perticas quatuordecim, in ambabus frontibus perticas quatuor. Hanc vineam cum supraposito dono Deo ab hodierno die, et faciant [monachi Sancti Petri] quicquid voluerint. In ipsa villa dono similiter medium plantum quem tenebam, quod terminat omnibus partibus terra Sancti Petri; et hec omnia dono Sancto Petro pro anime mee remedio. Actum Cluniaco publice. S. Randefredi, qui fieri et firmare rogavit. S. Clementis. S. Arembert. S. Constantius. S. Guareguodi. Ego frater Evrardus levita scripsi, regnante Hugone anno quinto.